માણસનું હૃદય ધરાવનારો નાનકડો રોબોન તો કુદાકુદ કરતો હતો કારણ કે હવે ચારેયે જંગલ તરફ જવા માટે પ્રયાણ કરી દીધું હતું. રોબોનના આશ્ચર્યનું કારણ એ હતું કે ઘણાં બધા ઝાડના પાંદડા ચમકતા હતા. કમાન્ડર કલ્કીન સિવાય દિવસના ઉજાસમાં ચમકતાં પાંદડાની નવાઈ બધાને લાગતી હતી. થોડી વાર પહેલા ઝેવે એક પાંદડું તોડીને વિનસના હાથમાં મૂક્યું હતું તે પણ ચમકદાર હતું એટલે તો વિનસથી રહેવાયું ન હતું અને તેણે પૂછી લીધેલું કે વૃક્ષોની ઉંચાઈ અને પાંદડાના દેખાવ વિષે સવાલો કર્યા હતા. હવે આ વખતે ઝેવે પૂછ્યું, ‘કમાન્ડર આ ફ્લોરોસેન્ટ પાંદડા કેમ છે?’